stanford-oval/wikipedia huggingface dataset:
Raimo Salokangas (journalistiikan professori)
Teoksia

Sanomalehdistön kaksi vuosisataa kuvina (1976)
Köyliön historia II (1980)
Puolueen aseet (1982)
Itsenäinen tasavalta (1987)
Eteläpohjalaiset ja politiikka (1987)
Puoluepolitiikka ja uutisjournalismi muuttuvilla lehtimarkkinoilla (1987)
Julistajasta keskustelijaksi (1988)
Aikansa oloinen (1996)
Ankarat käskyt kohtalon (2003)
Etelä-Pohjanmaan historia VII (2005).
Rannalla (albumi)

| 20 suosikkia – Rannalla Taiska |
| --- | --- | --- |

Kokoelmalevyn tiedot
 Julkaistu: 2000
 Tyylilaji: pop, iskelmä
 Levy-yhtiö: Fazer, Warner Music Finland
Taiskan muut julkaisut
| 20 suosikkia – Mombasa 1996 | 20 suosikkia – Rannalla 2000 | Matkalla 2005 |
20 suosikkia – Rannalla on Taiskan kokoelma-albumi vuodelta 2000. Levy on Taiskalta toinen ja viimeinen osa 20 suosikkia -kokoelmalevysarjassa.
Kappaleet

Tule – 3.02
On uusi päivä huominen (- Tomorrow Is Another Day -) – 3.15
Sataa vain – 3.27
Rautalankamalli (- There’s a Guy Works Down the Chip Shop Swears He’s Elvis -) – 3.08
Systeemi (- System -) – 2.52
Rannalla (- Angelica & Ramone -) – 3.49
Oma tie – 4.50
Milloin etsit lastas – 2.56
Ajan hammas (- I Need to Be in Love -) – 3.38
Lällärit pois – 2.35
Aamulla yksin (- Boat on the River -) – 3.28
Anna lämpösi loistaa (- Girls Talk -) – 3.19
Boogie Mies (- Boogie Man -) – 2.48
Sulle ainiaan (- Love till I Die -) – 3.53
Silmiesi meri – 3.22
Jos katsettain peittäisi yö – 3.41
Pieni musta kissa – 4.15
Yhden kerran – 4.04
Prinssi Hatasu – 3.30
Lahjan sain (- Si la vie est cadeau -) – 3.10
Sundgot

| Sundgot |
| --- | --- |

 Sundgot
 Koordinaatit: 62°18′58″N, 5°50′28″E 
Valtio:  Norja
Lääni:  Møre ja Romsdal
Kunta:  Ulstein
Pinta-ala:  
 – Maa:  0,7 km²
Väkiluku (2023):  908
 – Väestötiheys:  1 297,1 as./km²
Infobox OKVirheellinen NIMI-arvo: 
Sundgot tai Sundgota on taajama Ulsteinin kunnassa Møren ja Romsdalin läänissä Norjassa. Taajaman pinta-ala on 0,7 neliökilometriä ja asukasluku 908 vuonna 2023.
Pömpeli

Pömpeli on suomalainen vuonna 1993 Härmässä perustettu kansanmusiikkiyhtye. Yhtyeen perustajajäseniä olivat Tiina Erkkilä, Veli Kujala, Risto Kupari, Ilkka Norjamäki ja Päivi Pihakari. Yhtye on tehnyt keikkoja Suomessa, Ruotsissa, Virossa, Latviassa ja Ranskassa.
Kokoonpano

Vuonna 2024 yhtyeen kokoonpano on:
Tiina Erkkilä (o.s. Hakomäki) (viulu ja 2-rivinen)
Aarni Kupari (viulu, saksofoni ja laulu)
Iiro Kupari (laulu ja viulu)
Risto Kupari (ent. Ranne)(laulu, kitara ja mandoliini)
Jukka Luomala (harmoni)
Päivi Pihakari (laulu ja viulu)
Diskografia

Yhtye on julkaissut kahdeksan levyä:
Hilapiäles (1998)
Tappelulauluja (1999)
Pahnikas (2003)
"1868" (2005)
Viinalauluja (2008)
Pelimannin jouluvirret (2012)
Fililoora (2013)
Röpehillänsä (2018)
Aiheesta muualla

Yhtyeen kotisivut
RWE-torni

| RWE Turm |
| --- | --- |

Tiedot
Sijainti:  Essen, Saksa
Rakennettu:  Heinäkuu 1994 - joulukuu 1996
Avajaiset:  1996
Käyttötarkoitus:  pääkonttori
Tila:  valmis
Yritykset
Arkkitehti:  Ingenhoven Overdiek Kahlen & Partner
Insinööri:  Buro Happold
Tekniset tiedot
Kerroksia:  29
Kerrospinta-ala:  23 225  m²
Korkeus
Antenni:  162.7 m
Kattokorkeus:  120 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
RWE Turm (suom. RWE-torni) on Essenissä sijaitseva, Ruhrin alueen korkein rakennus ja samalla yksi Saksan korkeimpia. Rakennus on maailman ensimmäinen ekologinen rakennus ja se toimii energiayhtiö RWE:n pääkonttorina. Rakennus on korkeutensa vuoksi ja alueen kehitystä kuvaavana yksi Essenin tärkeimmistä maamerkeistä.
Rami Tuokko

Rami Tuokko (s. 7. tammikuuta 1987) on suomalainen  estejuoksija, joka edustaa  Turun Urheiluliittoa. Häntä valmentaa Heikki Aalto.
Hänellä on kaksi pronssimitalia  Kalevan kisoista 2010 ja  2011 sekä hopeaa 2012.  Hänen ennätyksensä 3000 metrin estejuoksussa on 8.56,12. Hänellä on maaotteluedustuksia.
Raimo Salokangas (rakentamistalouden professori)

Raimo Juhani Salokangas (22. kesäkuuta 1934 Sortavala – 12. heinäkuuta 2006 Helsinki) oli suomalainen insinööri ja tekniikantutkija. Hän oli Tampereen teknillisen korkeakoulun rakentamistalouden professori 1975 alkaen. Hänen tutkimusalaansa olivat rakentamisen kansantaloudelliset kysymykset, rakennusten energiatalous ja väestönsuojelutekniikka.
Aiheesta muualla

Kuka kukin on 1978 (Runeberg.org) (tässä syntymävuosi virheellisesti 1936)
Super Street Fighter II Turbo

| Super Street Fighter II Turbo |
| --- | --- |

Kehittäjä:  Capcom
Julkaisija:  Capcom
Pelisarja:  Street Fighter
Julkaistu:  6. marraskuuta 1994
Lajityyppi:  tappelupeli
Pelimuoto:  yksinpeli
Alusta:  3DO Amiga Amiga CD32 PC-DOS Sega Saturn PlayStation Sega Dreamcast PlayStation 2 Xbox Xbox Live Arcade PlayStation Network
Lisää peliartikkeleitaVideopelien teemasivulla
Infobox OK : 
Super Street Fighter II Turbo (jap. スーパーストリートファイターII X) on Capcomin kehittämä vuonna 1994 julkaistu tappelupeli. Se on jatkoa Super Street Fighter II -pelille ja samalla viides ja viimeinen versio alkuperäisestä Street Fighter II -pelistä.
Ominaisuudet

Peli sai uudistuksen Turbo moodista, jonka avulla kykeni nopeuttamaan pelin tempoa. Turbo versioon tehtiin myös kaksi merkittävää uudistusta; Peli esitteli Super Comboja, jotka ovat huomattavasti tehokkaampia alkuperäisistä liikkeistä. Toinen lisäuudistus oli uusi salaperäinenhahmo Akuma, joka on Ryun ja Kenin sensein Goukenin nuorempi veli. Lisäksi Akumalla on vielä vaarallisempi kaksikon tavaramerkiksi jäänyt erikoisliike hadouken.
Hahmot

| Hahmo | Ensiesiintyminen | Areena |
| --- | --- | --- |
|  Ryu | Street Fighter | Suzaku Castle, Japani |
|  E. Honda | Street Fighter II | Japani |
|  Blanka | Street Fighter II | Brasilia |
|  Guile | Street Fighter II | Yhdysvallat |
|  Balrog (Japanissa M. Bison) | Street Fighter II |  |
|  Ken | Street Fighter | San Francisco Bay, USA |
|  Chun-Li | Street Fighter II | Beijing, Kiina |
|  Zangief | Street Fighter II | Bilsk Steelworks, USSR |
|  Dhalsim | Street Fighter II | Bank of the Ganges River, Intia |
|  Sagat | Street Fighter | Ruins of the Ayutthaya Temple, Thaimaa |
|  Vega (Japanissa Balrog) | Street Fighter II |  |
|  T. Hawk | Super Street Fighter II |  |
|  Fei-Long | Super Street Fighter II |  |
|  Dee Jay | Super Street Fighter II |  |
|  Cammy | Super Street Fighter II |  |
|  Bison (Japanissa Vega) | Street Fighter II |  |
|  Akuma (Japanissa Gouki) | Ensiesiintyminen | Gokuento Island, Japani |
Super Taikyu

| Super Taikyu |
| --- | --- |
  Super Taikyu -kausi 2024 

Maa:   Japani
Ensimmäinen kausi:  1991
Virallinen kotisivu
Super Taikyu (jap. スーパー耐久, Super Endurance) on japanilainen autourheilusarja, joka on alkanut vuonna 1991. Sarja on pro-am -kuljettajille ja siinä ajetaan kaupallisesti saatavilla kilpa-autoilla, jotka kuuluvat GT3-, GT4- tai TCR-luokkiin, sekä Japanissa saatavilla tuotantoautoilla, joita on muokattu minimaalisesti.
Sarjaa ajetaan Japanin merkittävillä moottoriradoilla. Kilpailumuoto sisältää viiden tunnin kilpailuja sekä kahden kolmen tunnin kilpailun tapahtumia. Sarjan suurin tapahtuma nykyään on Fujin 24 tunnin ajo, jota ennen suurin oli Tokachin 24 tunnin ajo.
Autot

Autoille on yhdeksän luokkaa: ST-X (GT3), ST-Z (GT4), ST-TCR (TCR), ST-Q, ST-1, ST-2, ST-3, ST-4, ST-5.
Vuonna 2021 japanilaiset valmistajat Kawasaki, Subaru, Toyota, Mazda ja Yamaha ovat yhteisesti ilmoittaneet osallistuvansa kilpailuihin hiilineutraaleilla polttoaineilla, ja tutkivansa ja kilpailevansa vetykäyttöisillä moottoreilla. Toyota on osallistunut Fujin 24 tunnin ajoon vetykäyttöisellä autolla. Myös Nissan on osallistunut Fujin 24 tunnin ajoon hiilineutraalia polttoainetta käyttävällä autolla. Mazda on osallistunut biodieseliä käyttävällä autolla vuonna 2022.
Aiheesta muualla

Sarjan säännöt (2022) (PDF) (japaniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Super Taikyu Series
Käännös suomeksi
Rami Tirkkonen

| Rami Tirkkonen |
| --- | --- |

Henkilötiedot
Syntynyt: 14. maaliskuuta 1993 Kokkola
Kansalaisuus:   Suomi
Uran tiedot
Lempinimi:  Rambo
Pituus:  187 senttimetriä
Laji:  futsal
Seura:  Sievi Futsal
Saavutukset
Voitot:  SM-kultaa 2015, 2016, 2017
Rami Tirkkonen (s. 14. maaliskuuta 1993 Kokkola) on suomalainen futsal-pelaaja, joka edustaa Futsal-liigassa pelaavaa Sievi Futsalia. Pelipaikaltaan 187 senttimetriä pitkä ja 87 kilogrammaa painava Tirkkonen on hyökkääjä tai pivot.
Tirkkonen teki läpimurtonsa Futsal-liigassa kaudella 2013–2014 sijoittuen runkosarjan pistepörssin kuudenneksi. Pudotuspeleissä, joissa Sievi Futsal sijoittui pronssille, Tirkkonen voitti maalikuninkuuden. Kaudella 2014–2015 Tirkkonen voitti Sievi Futsalin kanssa Suomen mestaruuden. Tirkkonen debytoi Suomen futsalmaajoukkueessa kaudella 2013–2014.
Jalkapallossa Tirkkonen edustaa Kakkosessa pelaavaa FC YPA:a. Myös jalkapallossa hän on hyökkääjä. Parhaimmalla Kakkosen kaudellaan, kaudella 2013 Tirkkonen teki 24 ottelussa 12 maalia.
Suomen Pörssisäätiö

| Suomen Pörssisäätiö |
| --- | --- |

Perustettu:  1985
Kotipaikka:  Helsinki
Johtaja:  Sari Lounasmeri
Säätiön sivut
Suomen Pörssisäätiö on vuonna 1985 perustettu puolueeton, riippumaton ja voittoa tavoittelematon organisaatio, jonka tehtävänä on arvopaperisäästämisen ja arvopaperimarkkinoiden edistäminen. Säätiön toimintaa johtaa hallitus, jonka jäsenet valitaan kolmeksi vuodeksi kerrallaan. Pörssisäätiö rahoittaa toimintansa omistamansa Pörssitalon vuokratuloilla. Säätiön toimitusjohtaja on Sari Lounasmeri.
Tavoitteet

Pörssisäätiö pyrkii siihen, että yrityksillä on mahdollisuus hankkia rahoitusta luotettavilla, valvotuilla ja tehokkailla markkinoilla, joilla vallitsevat mahdollisimman hyvät kaupankäynnin edellytykset ja joilla on tarjolla monipuolisia ja kiinnostavia sijoituskohteita.
Säätiö työskentelee sijoittajainformaation tason kohottamiseksi. Säätiö pyrkii myös vaikuttamaan siihen, että sijoitustoiminnan verotukselliset ja lainsäädännölliset edellytykset säilyvät kohtuullisina.
Säätiön toiminta

Pörssisäätiö tekee arvopaperimarkkinoita tunnetuksi omien julkaisujensa, tutkimuksen, koulutustoiminnan ja arvopaperimarkkinoita käsittelevien tilaisuuksien ja tapahtumien avulla.
Säätiö on käynnisti vuonna 2018 Pörssilähettiläsohjelman, jonka tarkoituksena on edistää nuorten talousosaamista. Säätiö kouluttaa 15-18-vuotiaita nuoria Pörssilähettiläiksi, jotka kiertävät kertomassa talousasioista yhdeksäsluokkalaisille.
Säätiö julkaisee suurelle yleisölle tarkoitettuja oppaita, joissa esitellään sijoittamisen peruskäsitteitä, eri arvopaperilajeja sekä sijoitusten verotusta. Oppilaitosten käyttöön säätiö tuottaa opettajille tarkoitettua aineistoa.
Säätiö järjestää keväisin ja syksyisin Pörssi-iltoja eli yksityissijoittajille tarkoitettuja tilaisuuksia. Arvopaperimarkkinoiden ammattilaisille, tiedotusvälineille ja julkisesti noteeratuille yhtiöille Pörssisäätiö järjestää koulutustilaisuuksia ja toimittaa julkaisuja.
Suomen Pörssisäätiö myöntää vuosittain apurahoja ensisijaisesti maisterin tutkinnon jälkeisiin, pörssialaa koskeviin tutkimuksiin.
Hallitus

Pörssisäätiön toimintaa ohjaa sen hallitus. Säätiön hallituksessa on seitsemän jäsentä, mukaan lukien puheenjohtaja. 
Hallituksen jäsenet ja heidän edustamansa tahot vuonna 2023::
Jouko Pölönen, puheenjohtaja, Ilmarinen
Taru Tujunen, varapuheenjohtaja, Ellun Kanat
Jaakko Eskola, Neles
Seppo Ikäheimo, Aalto-yliopisto
Riikka Laine-Tolonen, Danske Bank
Jussi Herlin, Kone
Nelli Såger, Mehiläinen
Aiheesta muualla

Pörssisäätiön verkkosivut
Pukaron Paroni

Pukaron Paroni on Lapinjärven Pukaron kylässä valtatie 6:n varrella sijaitseva matkailukeskus, jossa on kahvila-ravintola, Neste-liikenneasema, Burger King sekä myymälöitä. Matkailun edistämiskeskuksen mukaan Pukaron Paroni kuuluu Suomen suosituimpiin maksuttomiin matkakohteisiin noin 800 000:n vuotuisella kävijämäärällä.
Aiheesta muualla

Pukaron Paroni
Loviisan Sanomat:  (Arkistoitu – Internet Archive) Haikon kartanolle yrityspalkinto, Pukaron Paronille kunniamainint.Paikan omistaa Hannu Kohtaniemi. 14. toukokuuta 2004
Rannalle

| ”Rannalle” TCT mukana Jontte Valosaari |
| --- | --- | --- |

Singlen tiedot
 Julkaistu: 25. huhtikuuta 2014
 Tyylilaji: pop, party-hop
 Kesto: 03.22
 Levy-yhtiö: Universal Music
TCT:n muut singlet
| ”3kk” 2013 | ”Rannalle” 2014 | ”Rammaa” 2014 |
Jontte Valosaaren muut julkaisut
| ”Kiinni jäit” 2014 | ”Rannalle” 2014 |   |
"Rannalle" on suomalaisyhtye TCT:n kappale. Universal Music julkaisi kappaleen singlenä 25. huhtikuuta 2014. Kappaleella vierailee myös laulaja Jontte Valosaari. Kappaleen ovat säveltäneet yhtyeen jäsenet T.L, Comeetta ja Tiahu sekä Erik Nyholm.
Kappale oli ehdolla vuoden 2014 kesähitiksi The Voicen järjestämässä äänestyksessä. Kappale sijoittui toiseksi, Kasmirin ”Vadelmavene”-kappaleen voittaessa äänestyksen. ”Rannalle” sijoittui parhaimmillaan singlelistan viidenneksi sekä latauslistan kolmanneksi. Radiosoitossa kappale saavutti vuoden 2014 24. viikolla 14. sijan. 24. heinäkuuta 2014 ”Rannalle”-singlen tiedotettiin myyneen kultaa.
Risen ja Ville Salmisen ohjaama musiikkivideo kappaleesta julkaistiin singlen julkaisupäivänä 25. huhtikuuta 2014.
Kappaleet

Rannalle (mukana Jontte Valosaari) – 3.22
Listasijoitukset

| Lista | Paras sijoitus |
| --- | --- |
Suomen virallinen singlelista: 5
Suomen virallinen latauslista: 3
Radiolista: 14
Rami Viljanen

| Henkilötiedot |
| --- | --- | --- | --- |
Syntymäaika: 1. joulukuuta 1977 (ikä 46)
Syntymäpaikka: Rauma, Suomi
Pelipaikka: maalivahti
Pituus: 194 cm
Junioriseurat
1988–1994: RKV
Seurat
| Vuodet | Seura | O | (M) |
| 1995–1996 | P-Iirot | 20 | (0) |
| 1997 | VPS | 0 | (0) |
| 1997 | → P-Iirot (laina) | 12 | (0) |
| 1997 | → Jazz (laina) | 1 | (0) |
| 1998–2006 | P-Iirot | 130 | (0) |
| Yhteensä | Yhteensä | 163 | (0) |
 Seurajoukkueuran tilastot kattavat vain kansalliset sarjat.
Rami Viljanen (s. 1. joulukuuta 1977 Rauma) on entinen suomalainen jalkapalloilija. Hän oli pelipaikaltaan maalivahti.
Viljanen aloitti jalkapallouransa Rauman Kisa-Veljissä, josta siirtyi myöhemmin Pallo-Iiroihin. Viljanen myös lopetti uransa P-Iiroissa Kakkosen kauden 2006 päätteeksi. Pallo-Iirojen ohella hän edusti urallaan vain FC Jazzia, jossa hän pelasi yhden Veikkausliiga-ottelun 5. lokakuuta 1997 Jazzin kohdattua kotikentällään MyPan.
Super Smash Bros. Ultimate

| Super Smash Bros>  Ultimate |
| --- | --- |

Kehittäjä:  Sora ja Bandai Namco Studios
Julkaisija:  Nintendo
Jakelija:  Nintendo ja Nintendo eShop
Ohjaaja:  Masahiro Sakurai
Tuottaja:  Shinya Saito ja Yoshito Higuchi
Säveltäjä:  Hideki Sakamoto
Pelisarja:  Super Smash Bros.
Julkaistu:   7. joulukuuta 2018
Lajityyppi:  taistelupeli ja fiktiivinen risteytys (en)
Pelimuoto:  moninpeli, yksinpeli, minipeli ja yhteistyömoodi
Ikäluokitus:  CERO: A (kaikenikäisille)  ESRB: 10 vuotta tai vanhempi  GSRR: 6+  PEGI 12  USK 12 
Alusta:  Nintendo Switch
Jakelumuoto:  Nintendo-pelimoduuli ja digitaalinen lataus
Lisää peliartikkeleitaVideopelien teemasivulla
Infobox OK : 
Super Smash Bros. Ultimate (jap. 大乱闘スマッシュブラザーズ SPECIAL, Dairantō Smash Brothers Special, lyhenne SSBU) on Nintendon julkaisema taistelupeli, joka julkaistiin 7. joulukuuta 2018 Nintendo Switchille. Peli sisältää enemmän hahmoja kuin mikään aiempi sarjan osa, sillä se tuo takaisin kaikki aiempien osien hahmot ja lisää useita uusia hahmoja. Peli on sisällöltään suurin Smash Bros. -peli tähän asti myös muilla mittareilla, sisältäen esimerkiksi yli 100 kenttää ja yli 800 musiikkikappaletta.
Pelaaminen

Super Smash Bros. Ultimate on taistelupeli yli kahdeksalle pelaajalle, jossa muista taistelupeleistä poiketen tavoitteena on lyödä vastustaja pois taistelualueelta. Jokaisella pelaajalla on prosenttimittari, jonka lukemat kasvavat, kun he ottavat osumaa. Mitä isompi pelaajan prosenttimittari on, sitä helpompi hänet on lyödä ulos alueelta. Pelaajat voivat valita ja tallentaa taistelujen asetuksia tulevia taisteluita varten.
Pelaajat voivat käyttää areenalle ilmestyviä esineitä apuna vastustajan päihitykseen. Näitä esineitä ovat esimerkiksi Pokémon-sarjasta tutut poképallot, jotka tuovat areenalle Pokémonin auttamaan esineen käyttäjää taistelussa sekä Assist Trophyt, jotka luovat taisteluareenalle hahmon auttamaan pelaajaa. Jokaisella hahmolla on myös vähitellen latautuva loppuisku (engl. Final Smash), joka on huomattavasti voimakkaampi muihin hyökkäyksiin verrattuna.
Pelaaminen > World of Light

Valon maailma (engl. World of Light) on Super Smash Bros. Ultimaten yksinpelattava tarinatilamoodi.
Tarina alkaa, kun pahuuden kokonaisuus Galeem tuhoaa pelin maailman napaten lähes kaikki pelin taistelijat ja muuttaen heidät pahoiksi. Ainoastaan Kirby selvisi hyökkäyksestä, ja hänen tehtävänään on pelastaa napatut taistelijat liikkumalla pelimaailman kartalla sekä taistelemalla yksitellen heitä vastaan. Jos pelaaja voittaa taistelun, hän ei saa hahmoa omakseen, mutta hän saa sielun (engl. Spirit), jota hän voi käyttää tulevissa taisteluissa apuna. Eri sieluilla on erilaisia kykyjä, ja pääsielun (engl. Primary Spirit) käyttö määrää, montako tukisielua (engl. Support Spirit) pelaaja voi käyttää samaan aikaan.
Aiheesta muualla

Super Smash Bros. Ultimate MobyGamesissa (englanniksi)
Punapääaratti

| Punapääaratti |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Aratit Psittacara
Laji::  erythrogenys
Kaksiosainen nimi
 Psittacara erythrogenys  (Lesson), 1844 
Synonyymit
 Aratinga erythrogenys 
Katso myös
   Punapääaratti Wikispeciesissä   Punapääaratti Commonsissa 
Infobox OKNimi-testi OKIUCN-testi OK: 
Punapääaratti (Psittacara erythrogenys) on eteläamerikkalainen papukaija, joka elää suppealla alueella Länsi-Ecuadorissa ja Luoteis-Perussa. René-Primevère Lesson kuvaili lajin holotyypin Guayaquilista 1844.
Raekello

Raekello on suomalaisen kelloseppätaidon kansainvälisesti palkittu työ. Tämän mekaanisen kellon käyntitarkkuudeksi on mainittu 0,0033 sekuntia vuorokaudessa ja on yksi maailman tarkimmista mekaanisista kelloista.
Raekellon on suunnitellut ja rakentanut kelloseppämestari Lauri Helske vuosina 1934-1936 käyttäen siihen 4000 tuntia. Kello esiteltiin Suomen Kelloseppäliiton 30-vuotisjuhlanäyttelyssä 1936. Helske sai maailmannäyttelyssä Pariisissa 1937 kultamitalin ja kunniadiplomin. Kello palkittiin myös 1938 Berliinin käsityö- ja teollisuusnäyttelyssä.
Raekello painaa 120 kg, vapaa (ilman jousta) heiluri 6 kg ja heilahdusvoiman antavat rakeet 300 milligrammaa. Kello on kuvun alla, jossa on alipaine, jolla suojataan ilmanpaineen vaihteluita. Sähkömoottori vetää kellon, jonka tarkkuus on yksi minuutti 50 vuodessa.
Pukaro

Pukaron sijainti Lapinjärvellä
Pukaro (ruots. Pockar) on Lapinjärven kuntaan kuuluva kylä, joka sijaitsee Lindkosken pohjoispuolella, rajoittuen luoteessa Artjärveen, lounaassa Vasarankylään ja koillisessa Kimonkylään. Pukarolla sijaitsee suosittu matkailukeskus Pukaron Paroni ja kaksi kartanoa: Pukaron kartano sekä Lomnäsin kartano.
Pukaro on asukasluvultaan Lapinjärven kolmanneksi suurin kylä: vuoden 2006 lopussa Pukaron asukasluku oli 313. Pukaron asukkaista 7 % on ruotsinkielisiä. Ruotsinkielisiä oli enemmistö 1900-luvun alkuun saakka. Kylän ensimmäinen kansakoulu oli ruotsinkielinen, se perustettiin 1889. Kylässä toimi suomenkielinen ala-aste vuoteen 2015 asti.
Aiheesta muualla

Pukaro Pukaron kyläyhdistyksen sivut
Subutai

| Subutai> Сүбээдэй |
| --- | --- |

Henkilötiedot
Syntynyt: n. 1175 ?
Kuollut: 1248 Tuul-joki
Kansalaisuus:  mongoli
Sotilashenkilö
Palvelusmaa(t):  Mongolivaltakunta
Sotilasarvo:  kenraali
Subutain nimi mongolialisin aakkosin.
Subutai (n. 1175–1248, mong. Сүбээдэй, Sübeedei) oli Tšingis-kaanin sotapäällikkö vuosina 1206–1227 ja Ögödei-kaanin sotapäällikkö vuosina 1227–1241. Hän johti mongolijoukot läpi Aasian kohti Eurooppaa. Hän valloitti muun muassa Pohjois-Kiinan, Keski-Aasian, Persian ja Itä-Euroopan.
Nuoruus

Subutain syntymäajaksi mainitaan usein vuosi 1175, mutta tästä ei ole täyttä varmuutta. Syntymäpaikaksi mainitaan usein Baikal-järven rannikolla. Hänen perheensä kuului ns. metsämongoleihin, jotka olivat tunnettuja seppiä ja kävivät kauppaa Tšingis-kaanin klaanin kanssa.
Subutai tapasi Tšingis-kaanin 14-vuotiaana. Silloinen klaanijohtaja kiehtoi Subutaita niin, että tämä karkasi kotoa ja liittyi Tšingis-kaanin joukkoihin seisoakseen vartiossa hänen telttansa ulkopuolella. Vaikka Subutai sepän poikana ei ollut ratsastanut ja käyttänyt jousta pienestä pitäen, hän osottautui lahjakkaaksi molemmissa lajeissa ja sai vähitellen johdettavakseen pieniä taisteluita muita klaaneja vastaan.
Sotilasura

Ensimmäiset joukot Subutai sai komentoonsa ollessaan 22-vuotias ja viisi vuotta myöhemmin hänet ylennettiin kenraaliksi.
Strategisesti taitava Subutai saavutti monia voittoja, ja kun Tšingis-kaani vuonna 1206 kokosi mongoliheimot yhdeksi valtakunnaksi, hän nimitti Subutain sotapäällikökseen. Subutai nousi nopeasti ns. Tšingis-kaanin "neljän koiran" joukkoon. Vuonna 1212 Subutain johtama joukko oli yksi ensimmäisistä Tšingisin joukoista, jotka saapuivat valloittamaan Kiinaa, ja tässä onnistuttuaan Subutaille myönnettiin titteli batai, joka tarkoittaa kutakuinkin ritaria.
Sotilasura > Sotaretket Eurooppaan

Yksi Subutain merkittävimmistä taisteluista oli Kaltšikjoen taistelu, jossa mongolit kohtasivat Kiovan ruhtinaiden liittoutuman. Voitettuaan ruhtinaat mongolikenraalien kerrotaan juhlineen kiinnijääneiden ruhtinaiden päälle asetetulla lankulla, jonka alle nämä murskaantuivat.
Mongolit hävittivät Kiovan kaupungin 6. joulukuuta 1240 ja kertoman mukaan kuolleiden luut näkyivät kaupungissa vielä vuosikymmenten ajan. Seuraavaksi mongoliarmeija käänsi katseensa Unkariin. Muhin taistelussa vuonna 1241 Subutai onnistui ylittämään Sajójoen vastoin Unkarin kuningas Béla IV:n odotuksia, minkä johdosta unkarilaiset jäivät saarroksiin ja mongolit voittivat taistelun. Tämän jälkeen Subutain armeijan kerrotaan tappaneen noin puolet Unkarin kuningaskunnan asukkaista ja hävittäneen sekä Budan että Pestin.
Subutain sotaretket Euroopassa päättyivät vuonna 1242, kun mongoliarmeija palasi kotiin. Syiksi tähän on esitetty niin muonavarojen tyrehtymistä, huonoa säätä ja sitä, että uutiset Ögödein kuolemasta saavuttivat viimein Subutain ja Batu-kaanin ja mongolien piti palata valitsemaan uusi suurkaani.
Joidenkin kertomusten mukaan Subutai oli niin ylipainoinen, että hän kulki mittatilaustyönä tehdyillä vaunuilla. Väitteelle ei tosin ole löydetty mitään historiallisia todisteita.
Viimeiset vuodet

Subutai ehti todistamaan Ögödein seuraajan, Güyük-kaanin, kruunajaisia vuonna 1246, joissa oli myös läsnä fransiskaanimunkki. Munkin kirjoitusten mukaan Subutai oli valtavan arvostettu, käytännössä kuninkaallisten vertainen, ja yksi harvoista paikalla olleista, joka oli henkilökohtaisesti tuntenut Tšingis-kaanin. Subutain loppuelämästä ei ole juuri tietoja.
Subutai kuoli vuonna 1248 jossain Tuuljoen alueella (nykyisen Ulan Batorin lähistöllä). Hän oli yksi harvoista mongolien sotapäälliköistä, joka kuoli vanhuuteen. Subutain jälkeläiset palvelivat muutaman sukupolven ajan armeijassa, kunnes alkoivat siirtyä siviilihallintoon. Vielä muutama sukupolvi tämän jälkeen Subutain sukulinja katosi historiankirjoituksista ja on siksi jäänyt epäselväksi.
Viimeiset vuodet > Perintö

Subutai oli ainoa Mongolien salaisessa historiassa hieman syvällisemmin käsitelty henkilö, joka ei ollut Tšingis-kaanin sukulainen. Hieman laskentatavasta riippuen Subutain on katsottu osallistuneen yli 50 eri taisteluun tai piiritykseen ja taistelleen lähes kaikkia 1200-luvun suurvaltoja vastaan. Lisäksi hän on yksi eniten matkustaneista sotapäälliköistä.
Mongolien sotaretkien kulku Euroopassa